12.12.2022
ET
Euroopa Liidu Teataja
C 472/15
Euroopa Kohtu (kaheksas koda) 20. oktoobri 2022. aasta otsus (Varhoven administrativen sadi eelotsusetaotlus – Bulgaaria) – Komisia za zashtita na lichnite danni, Tsentralna izbiratelna komisia versus Koalitsia „Demokratichna Bulgaria – Obedinenie“ (Kohtuasi C-306/21) (1) (Eelotsusetaotlus – Isikuandmete kaitse – Määrus (EL) 2016/679 – Kohaldamisala – Artikli 2 lõike 2 punkt a – Mõiste „muu kui liidu õiguse kohaldamisalasse kuuluv tegevus“ – Riigi ja Euroopa tasandi valimised – Artikli 6 lõike 1 punkt e – Töötlemise seaduslikkus – Artikkel 58 – Järelevalveasutuse vastuvõetud akt, mis piirab valimisjaoskondades häältelugemisest videosalvestise tegemist või olenevalt asjaoludest keelab selle) (2022/C 472/17) Kohtumenetluse keel: bulgaaria Eelotsusetaotluse esitanud kohus Varhoven administrativen sad
Põhikohtuasja pooled Hagejad: Komisia za zashtita na lichnite danni, Tsentralna izbiratelna komisia
Kostja: Koalitsia „Demokratichna Bulgaria – Obedinenie“
Resolutsioon 1.
Euroopa Parlamendi ja nõukogu 27. aprilli 2016. aasta määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) artikli 2 lõike 2 punkti a
tuleb tõlgendada nii, et
selle määruse kohaldamisalast ei ole välistatud isikuandmete töötlemine liikmesriigis valimiste korraldamise käigus.
2.
Määruse 2016/679 artikli 6 lõike 1 punkti e ja artiklit 58
tuleb tõlgendada nii, et
nende sätetega ei ole vastuolus see, kui liikmesriigi pädevad asutused võtavad vastu üldkohaldatava haldusakti, mis näeb ette selle liikmesriigi valimistel valimisjaoskondades toimuvast häältelugemisest videosalvestise tegemise piiramise või olenevalt asjaoludest keelamise.
(1)
ELT C 329, 16.8.2021.